
-NAJAVA ZA MEDIJE

Poreč, 14. srpnja 2025.


POCO – novo ime ljeta u Poreču 
Prvi cocktail festival u Parku Olge Ban  

Proteklog vikenda, 11. i 12. srpnja, Poreč je dobio novi festival koji je oduševio posjetitelje i dao svježi ritam ljetnoj ponudi grada. POCO – Poreč Cocktail Festival, prvi koktel festival u Istri, uspješno je održan u Parku Olge Ban, koji se pokazao kao idealna pozornica za spoj vrhunske miksologije, glazbe i ambijenta.

Tijekom dva dana, mnogobrojni posjetitelji prošetali su festivalskom zonom, kušali raznovrsne koktele i uživali u atmosferi parka, uz miris mora i lagani ljetni povjetarac. Festival je okupio neka od najzanimljivijih imena hrvatske barske scene – Peaches & Cream, Blend Bar i SipSpot iz Zagreba, Buba Bar iz Vrsara te Truba Jazz & Wine Bar iz Grožnjana. Svaki od njih predstavio je autorski koktel meni, s posebnim naglaskom na lokalne sastojke, kreativnost i jedinstvenu prezentaciju.

Peaches & Cream, koji se nalazi na prestižnoj listi 50 Best Discovery, oduševio je posjetitelje retro pristupom i sezonskim koktelima, dok je Blend Bar donio tehnički precizne i balansirane kombinacije pod vodstvom iskusnog Filipa Lipnika. Sip Spot je na POCO donio duh zagrebačke koktel scene – ležerno, šarmantno i kreativno. Truba iz Grožnjana, poznata po spoju vina, jazza i boemskog duha, po prvi je put svoj koncept iznijela izvan svog ateliera, dok je Buba Bar iz Vrsara ponudio čistu mediteransku jednostavnost – u čaši i atmosferi.

Glazbeni program dodatno je obogatio festivalski doživljaj. Prvu večer publiku je zagrijavao DJ Dazz, domaći favorit i znalac zaraznih ritmova, dok je drugu večer preuzeo Pepi Jogarde, jedan od najpoznatijih predstavnika domaće elektronske scene. Njihovi house, disco i soulful ritmovi davali su POCO-u prepoznatljiv ritam – od prvih gutljaja do kasnonoćnog chillanja pod zvijezdama.

Festival je bio organiziran uz sustav kupona za hranu i piće, što je omogućilo jednostavno i neometano uživanje u sadržaju. Posjetitelji su pohvalili koncept, opuštenost i uređenje festivala, koje je zadržalo prirodni šarm parka, ali ga pretvorilo u sofisticiranu i ugodnu zonu za druženje.

Park Olge Ban još je jednom potvrdio status omiljene gradske pozornice, a POCO se već nakon prvog izdanja etablirao kao događaj s potencijalom da postane novi ljetni zaštitni znak Poreča.

Više informacija o nadolazećim događanjima u sklopu Porečkog ljeta dostupno je na službenoj stranici Turističke zajednice grada Poreča: www.myporec.com



 
 



TURISTIČKA ZAJEDNICA GRADA POREČA



[image: Slika na kojoj se prikazuje tekst, Font, snimka zaslona, grafika

Opis je automatski generiran]
                                                                                          [image: Slika na kojoj se prikazuje logotip, tekst, dizajn

Opis je automatski generiran]
image1.png




image2.jpeg
Porec

Turisticka zajednica
Grada Poreca




image3.jpeg
GRAD PORE( - PARENZO
CITTA DI POREC - PARENZO




